

**„Projekt je spolufinancovaný Európskou úniou“**

**Názov projektu: Chránené parkoviská pre bicykle, tzv. ÚSCHOVNE a Nabíjacie stanice pre elektrobicykle – autobusová stanica MICHALOVCE, autobusová stanica VEĽKÉ KAPUŠANY a autobusová stanica SOBRANCE**

Spoločnosti ARRIVA Michalovce, a.s. bola v rámci Integrovaného regionálneho operačného programu schválená Žiadosť o poskytnutie nenávratného finančného príspevku pre projekt s názvom **Chránené parkoviská pre bicykle, tzv. ÚSCHOVNE a Nabíjacie stanice pre elektrobicykle – autobusová stanica MICHALOVCE, autobusová stanica VEĽKÉ KAPUŠANY a autobusová stanica SOBRANCE.**

Hlavným cieľom projektu bola modernizácia a skvalitnenie nemotorovej infraštruktúry v okresoch Michalovce a Sobrance. V areáloch troch autobusových staníc (Michalovce, Veľké Kapušany a Sobrance) boli vybudované chránené parkoviská pre bicykle, tzv. ÚSCHOVNE a nabíjacie stanice pre elektrobicykle. Spoločnosť ARRIVA Michalovce, a.s. ako poskytovateľ verejnej autobusovej dopravy v danom regióne vybudovala takú podpornú infraštruktúru, ktorá posilní nemotorovú prepravu cestujúcich a uľahčí dochádzanie k hlavným dopravným uzlom verejnej dopravy v danom území.

Projekt prispieva k zlepšeniu stavebnej infraštruktúry nemotorovej dopravy, ale aj zázemia autobusových staníc, a tým má priamy vplyv na zlepšenie podmienok v rámci VOD s potenciálom zvyšovania záujmu verejnosti o využívanie služieb VOD.

**Dátum začatia realizácie projektu: 09/2020**

**Dátum ukončenia realizácie projektu: 03/2023**

**Celkové náklady: 96 678,13 EUR**

**NFP (EÚ + ŠR): 87 010,32 EUR**

**Druh projektu: Dopytovo orientovaný projekt**

*Sprostredkovateľský orgán: Košický samosprávny kraj*